**Nagylak Község Önkormányzata Képviselő-testületének 1/2022. (II. 1.) önkormányzati rendelete**

**az önkormányzati képviselők és külső bizottsági tagok tiszteletdíjáról szóló rendelet módosításáról**

Nagylak Község Önkormányzatának Képviselő-testülete az Alaptörvény 32. cikk (2) bekezdésében meghatározott egyedi jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva, figyelemmel a Magyarország helyi önkormányzatairól szóló 2011. évi CLXXXIX. törvény 35. §-ában meghatározottakra a következőket rendeli el:

**1. §**

Az önkormányzati képviselők és külső bizottsági tagok tiszteletdíjáról szóló 16/2019 (X.25.) önkormányzati rendelet 5. §-a helyébe a következő rendelkezés lép:

**„5. §**

(1) Amennyiben a képviselő és a nem képviselő bizottsági tagja az éves munkatervben meghatározott ülésről igazolatlanul távol marad, melyet előzetesen és hitelt érdemlően nem igazol, úgy a 2. § (1)-(2) bekezdésében meghatározott tiszteletdíj nem illeti meg.

(2) Az éves munkatervben meghatározott ülések esetében igazolt távollétnek számít az igazolt betegség vagy a hivatalos kiküldetés.

(3) A távollétet legkésőbb a soros ülések esetében az ülés napja előtt 5 nappal a polgármesternek szóban vagy írásban szükséges bejelenteni.

(4) A képviselő-testületi ülésről történő indokolatlan távolmaradás tényét a polgármester (ülés vezetője), bizottsági ülésről történő indokolatlan távolmaradás esetén a bizottság elnöke (ülés vezetője) állapítja meg, melyet az ülésről készült jegyzőkönyvben rögzíteni kell.”

**2. §**

Ez a rendelet 2022. február 2-án lép hatályba.

Kolozsvári Rozália dr. Szénási Hanna

 polgármester jegyző

***Záradék:***

A rendelet hirdetőtáblán történő kifüggesztéssel 2022. február 1. napján kihirdetve.

Nagylak, 2022. február 1.

 dr. Szénási Hanna

 jegyző